Carlota operazioa

Carlota operazioa Angolako Independentzia Gerran eta ondoren Angolako gerra zibilean bando ezkertiarrari babesa emanez Kubak egindako esku-hartze militarraren izen nagusia da. Operazioa 1975eko azaroaren 5ean hasi zuen Kubak. Bake akordioa izan, eta horrekin batera, Kubak Angolatik alde egin zuen, 1991n.

 Gertakizunak 
Angolako independentziaren ostean, gerra zibila hasi zen, neurri batean beste herrialdeen eraginez: Portugalgo gobernuak MPLA mugimenduari eman zion babesa; AEBek, Zairek eta Hegoafrikak, aldiz, kontrako mugimenduei (FNLA (Frente Nacional de Libertação de Angola) eta UNITA). 1975eko urrian, deskolonizaziorako aurreikusitako datari aurrea hartuz, Hegoafrikako armadak Cunene okupatu zuen Angolako hegoaldean, eta aldi berean, Zaireko indarrak, talde armatuekin eta Zambiaren laguntzarekin, iparraldetik sartu ziren herrialdera eta Luanda hiribururantz jo zuten.

Gerra Hotz garaiak ziren eta Portugalgo Krabelinen Iraultzaren ostean, deskolonizazioa eta independentzia adostu zuen Angolak MPLA ezkerreko mugimenduarekin. Baina, FNLA  eta UNITA gerrillek, AEBek bultzatuta, gerra zibila hasi zuten ezkerreko mugimenduaren aurka. “Dena prest zuten Angola eskuratzeko azaroaren 11 baino lehen. Guk, baina, ez dugu ez petrolio, diamante edo inolako interes materialik han. Angolako herriari laguntzen diogu, gure oinarrizko behar internazionalista betetzen ari garelako”, adierazi zuen Fidel Castrok.

 Operazioaren izena 
Angolari laguntza militarra emateko operazioari "Carlota" izena jarri zitzaion, eta lucumi jatorriko emakume beltz bati egiten dio erreferentzia eta omenaldia. Carlota Matanzasko probintziako Triunvirato izeneko azukre-faktorian esklabo zen, eta esklabotzaren aurkako matxinada baten buru izan zen 1843an, bertan hilez.

 Ondorioak 
1975eko azaroaren 5ean hasi zuen Kubak, Angolara laguntza militarra bidaltzeko.

Carlota operazioak iraun zuen 15 urteetan 300.000 borrokalarik eta 50.000 kolaboratzaile zibil kubatarrek parte hartu zuten. Bertan gutxienez 2.655 kubatar hil ziren. Kubak atzerrian egindako operazio militarrik handiena izan zen. Angolaren independentzia sendotu zuen eta Hego Afrikako apartheidaren erregimena ahuldu zuen.

 Erreferentziak 

 Kanpo estekak 

Kategoria:Angolak parte hartutako gerrak
Kategoria:Kubak parte hartutako gerrak
Kategoria:Gerra Hotza
Kategoria:Komunismoa Afrikan
Kategoria:1975 Angolan
Kategoria:1991 Angolan
Kategoria:Kubak parte hartutako guduak
Kategoria:Hegoafrikak parte hartutako gerrak
Kategoria:Kongoko Errepublika Demokratikoak parte hartutako gerrak